Ir-Regolament tal-Kummissjoni (KE) Nru 911/2001
ta’ l-10 ta’ Mejju 2001
li jestendi l-lista tal-prodotti mogħtija fl-Anness I tar-Regolament tal-Kunsill (KE) Nru 2200/96
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħaxix ta’ l-ikel [1], kif l-aħħar emendat bir-Regolament tal-Kummissjoni (KE) Nru 718/2001 [2] u partikolarment l-Artikolu 2(3), miġjub fih,
Billi:
(1) Il-klassifika li tuża standards komuni obbligatorji għall-frott u u l-ħaxix frisk tipprovdi qafas ta’ referenza li jħeġġeġ negozju imparzjali u trasparenti fis-suq u wkoll telimina l-prodotti ta’ kwalità mhux soddisfaċenti mis-suq. Ukoll, tgħin biex jitjieb il-qliegħ mill-produzzjoni.
(2) Bl-għajnuna ta’ rappreżentanti tas-settur mill-Assoċjazzjoni Ewropea tal-Kabbara tal-Faqqiegħ, il-Grupp għall-Ħidma fuq l-Istandardizzazzjoni tal-Prodotti ta’ l-Ikel li jitħassar u l-Iżvilupp tal-Kwalità tal-Kommissjoni Ekonomika għall-Ewropa tal-Ġnus Magħquda (UN/ECE) għadha kif adottat unanimament standard ġdid għall-faqqigħ kultivati tal-genus Agaricus. Stabbilit illi, minbarra dan, il-volum u l-valur issa konsiderevoli ta’ kummerċ intra-u extra-komunitarju tal-faqqiegħ ikkoltivat jiġġustifika l-adozzjoni ta’ standard, il-prodott għandu jiżdied mal-lista tal-prodotti li għandhom jiġu pprovduti friski lill-konsumatur u li huma bla ħsara għall-istandard.
(3) Il-miżuri pprovduti f’dan ir-Regolament jaqblu ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
L- Artikolu 1
Il-faqqiegħ ikkoltivat jiżdied mal-lista mogħtija fl-Anness I tar-Regolament (KE) Nru 2200/96.
L- Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Mejju 2001.